76 වසරක් රටේ තියෙන ලෙඩේට නව ඖෂධයක් ඕනෑ
වසර 76ක් තිස්සේ රට තුළ පවතින ලෙඩේට බෙහෙත් ලෙස නව ඖෂධයක් අවශ්ය වී ඇතැයි ද ඒ සඳහා සැප්තැම්බර් 21 වැනිදාට එම වෙනස සිදු කිරීමට එක්වන ලෙස ද ජාතික ජනබලවේගය නායක අනුර කුමාර දිසානායක මහතා පැවසීය ඔහු මේ බව පැවසුවේ මහරගම තරුණ සේවා සභා රංගශාලාවේදී පැවැති ජාතික හෙද සමුළුවේදීය මෙම සමුළුව සමස්ත ලංකා හෙද සංගමය විසින් සංවිධානය කර තිබුණි එහිදී වැඩිදුරටත් අදහස් දැක්වූ ඒ මහතා මෙසේද කීවේය අපි සෑම අතින්ම ලෙඩවෙලා ඉන්නේ ගැබිනි අම්මාවරුන්ට නිසි පෝෂණ මල්ලක් ලබාදිය නොහැකි වී තිබෙනවා උපාධිධාරීන්ට නිසි රැකියාවක් නැහැ ආර්ථිකය කඩා වැටිලා මන්දපෝෂණයෙන් පෙළෙනවා ලැබෙන වැටුපෙන් ජීවත්වීමට නොහැකි වී තිබෙනවා එනිසා මෙලෙස ලෙඩවී ඇති ආර්ථිකය සුවදායී තත්ත්වයට නඟාසිටුවීමට අපට කටයුතු කිරීමට සිදුව තිබෙනවා අපේ ජාතියත් අද ලෙඩ ජාතියක් වී තිබෙනවා පසුගිය වසරේ මුළු මරණවලින් සියයට 80ක් සිදුව ඇත්තේ බෝනොවන රෝගවලින් බව වාර්තාවලින් හෙළි වෙනවා වයස අවුරුදු 35ට අඩු අයගෙන් දියවැඩියාව රෝගයට ගොදුරුව ඇති පිරිස සියයට 15ක් බවත් අවුරුදු 35ට අඩු අයගෙන් සියයට 35ට වැඩි පිරිසක් හෘද රෝගවලින් පෙළෙන බවත් එම වාර්තාවලින් හෙළි වෙනවා එනිසා ලෙඩවලින් පිරි ජාතියක් බවට පත්ව තිබෙනවා නීතියත් කඩා වැටිලා සෞඛ්ය සඳහා ද නීතිය කඩා වැටිලා නීතිය දේශබන්දු සමඟ ගොස් තිබෙනවා මෙය වෙනස් කිරීම සඳහා නායකයෝ වෙනස් කර තිබෙනවා ආණ්ඩු වෙනස් කර තිබෙනවා නමුත් ඉන් ලෙඩේ සුවවෙලා නැහැ ලෙඩේ වැඩිවෙලා තියෙන්නේ එනිසා වසර 76ක් තිස්සේ මේ රට තුළ පවතින ලෙඩේට බෙහෙත් ලෙස යොදාගෙන තියෙන්නේ කෙහෙළියගේ බෙහෙත් මේ ලෙඩේ සුව කිරීමට එම බෙහෙත් සාර්ථක නැහැ කියා ඔප්පු වී තිබෙනවා එනිසා නව ඖෂධයක් අවශ්ය වී තිබෙනවා අපි ඔබට ආරාධනා කරන්නේ මේ සැප්තැම්බර් 21 වැනිදාට එම වෙනස කරන්න එක්වන ලෙසයි අපගේ කැමැත්තට අපගේ අවශ්යතාවයකට සමාජ පරිවර්තන සිදුවන්නේ නැහැ ආණ්ඩු මාරුවෙනවා වගේ නායකයෝ මාරුවෙනවා වගේ සමාජ පෙරළි සිදුවන්නේ නැහැ ඒ සඳහා දශක ගණන් සියවස් ගණන් ගත වෙනවා අපේ කැමැත්තට අපේ හයියට පමණක් සමාජ පෙරළි සිදුවන්නේ නැහැ ඒ සඳහා පසුබිමක් තිබිය යුතුයි එනම් උඩින් අර්බුදයක් සහ යටින් අර්බුදයක් ඇතිවිය යුතුයි උඩින් අර්බුදය යනු පාලකයින්ට රට කරගෙන යෑමට නොහැකි ලෙස අර්බුද ඇතිවිය යුතුයි එය දැන් මතුව තිබෙනවා මහින්ද රාජපක්ෂට අවශ්ය විදිහටවත් රනිල් වික්රමසිංහට අවශ්ය විදිහටවත් දැන් රට කරන්න බැහැ යටින් අර්බුදය යනු ජනතාවට මතුවන ගැටලු රටේ ජනතාවට නිසි ලෙස ජීවත්වීමට ආහාරපාන ගන්න හැකියාවක් නැහැ මුදල් නැහැ මේ අනුව දැන් සමාජ පරිවර්තනයක් සිදුවීමට අවශ්ය පසුබිම ගොඩනැඟී තියෙන්නේ එම පරිවර්තනය සඳහා එක්වෙන ලෙස අපි ඔබගෙන් ඉල්ලා සිටිනවා නීතිය සැමට සමාන විය යුතුයි නමුත් අද රටේ නීතිය සැමට සමාන නැහැ බලපුළුවන්කාරයින්ට අවශ්ය ලෙස නීතිය ක්රියාත්මක වෙනවා අපගේ පාලනයක් තුළ නීතිය සැමට සමාන වනවා සේම නීතියට යටත්ව කටයුතු කිරීමට අවශ්ය පසුබිම සකසනවා ලෝකය ඉදිරියට යන්නේ විවිධත්වයට ගරුකරමිනි නමුත් අප රටේ සිදුවන්නේ අනෙකාට එරෙහිව කටයුතු කරමින් ජාතිවාදය වපුරවමින් යන දේශපාලනයකි බෙදුනු රටක් ජනතාව ඉදිරියේ අවිශ්වාසය පවතින රටක් දැන් අපට තිබෙන්නේ එවැනි රටක් ඉදිරියට යන්නේ නැහැ මේ සියල්ල විසඳීමට නම් යහපත් දේශපාලන යාන්ත්රණයක් ඇති කළ යුතුයි එවැනි දේශපාලනයක් සඳහා පාර්ලිමේන්තුව වෙනස් කළ යුතුයි කථානායකට අවශ්ය පරිදි අග්රාමාත්යවරයාට අවශ්ය පරිදි ක්රියාත්මක වන පාර්ලිමේන්තුවක් දැන් අපට තිබෙන්නේ එය අප වෙනස් කරනවා දේශපාලන පක්ෂ මාරු කරන විට මන්ත්රී ධුරය අහෝසි වන නීති අපි සම්පාදනය කරනවා එලෙස නව දේශපාලන සංස්කෘතියක් අප ඇති කරනවා උණ හැදීම රෝග ලක්ෂණයක් වූවාට රෝගයට හේතු වූ රෝග නිධානය සොයාගත යුතුයි රෝහල්වල ඖෂධ නැහැ කියනවා වෛද්යවරු රට හැර යනවා කියනවා නමුත් ඊට බලපා ඇති රෝග නිධානය සොයාගෙන නැහැ අප එම රෝග නිධානය සොයාගෙන ඊට ප්රතිකාර කරනවා එනම් රට තුළ ආර්ථික පරිවර්තනයක් ඇති කරනවා 21 වැනි සියවසේ මතුවන ආහාර අර්බුදයට ආහාරවලින් ස්වයංපෝෂිත කිරීමට කෘෂිකර්මාන්තය නඟාසිටුවිය යුතුයි අද ලෝකයේ සංවර්ධනය වී ඇතැයි පවසන රටවල සංවර්ධනයේ පදනම සකස් කර ඇත්තේ 20 වැනි සියවසේදීයි ඇතැම් රෝග සම්පූර්ණයෙන් පාලනය කර ඇත්තේ 20 වැනි සියවසේදීයි එනිසා 20 වැනි සියවසේ පරිවර්තනය අප යොදාගෙන මේ රට සංවර්ධනය කළ යුතුයි ලෝකයේ විශාල ජයග්රහණ අත්පත් කරගෙන ඇති 20 වැනි සියවසේ ආර්ථික පරිවර්තනය තාක්ෂණික පරිවර්තනය අප රටේ දේශපාලන නායකයින් භාවිතා කරන්නේ නැහැ අපි අතීත පුනරුත්ථාපනයක් ගැන කථා කරනවා විතරයි පරිවර්තන ලෝකයක් ගැන කථා කරන්නේ නැහැ අපි තාක්ෂණය මගින් ආර්ථිකය දියුණු කළ ජාතියක් නොවෙයි අපි ඒවා පරිභෝජනය කරන ජාතියක් බවට පත්ව තිබෙනවා එනිසා ටිකට් විකුණා වෛද්ය උපකරණ මෙරටට ගෙනවිත් පරීක්ෂණ සිදු කරන ජාතියක් බවට පත්ව තිබෙනවා එම වෛද්ය උපකරණ නිපදවන ජාතියක් බවට පත්ව නැහැ ඉදිරියේදී ලෝකය පාලනය කරන්නේ වැඩිම තාක්ෂණය භාවිතා කරන රාජ්යයන් පමණයි තාක්ෂණය විසින් ලෝකයේ වෙළෙඳපොළ සකස් කරමින් පවතිනවා මෙම තාක්ෂණය අත්පත් කර ගැනීමට අප කටයුතු කරනවා මෙම පරිවර්තන මගින් පුරවැසියාට සුවසේ ජීවත්වන්න සුදුසු පරිසරයක් ගොඩනැගිය යුතුයි පාරවල් හැදුවාට ගොඩනැඟිලි හැදුවාට ජනතාවට නිසි ලෙස කුසගින්න පුරවා ගන්න ආහාර ලබාගත නොහැකි නම් මානසික සුවයක් නිදහසක් නැත්නම් ඇති ප්රතිඵලයක් නැහැ අද වෘත්තීයවේදීන්ට ජීවිතයක් නැහැ ජීවත්වීම සඳහා පැය අටේ සේවාවට අමතරව කටයුතු කරන්න සිදුවෙලා තියෙනවා ජනතාව සිටින්නේ දැඩි මානසික පීඩනයෙන් ඔවුන් තුළ සතුට නැහැ පාරෙ යන්නේත් දැඩි මානසික ආතතියෙන් මෙම ක්රමය වෙනස් කළ යුතුයි අප රටේ අධ්යාපනයේ ප්රාථමික උපාධියේ සිට පශ්චාත් උපාධිය දක්වා ගමන් කළ යුතුයි ඒ සඳහා අවශ්ය පසුබිම අප සකස් කරනවා ලෝකය දියුණු වන්නේ පර්යේෂණ සහ නව සොයා ගැනීම් තුළය ඒ සඳහා පශ්චාත් අධ්යාපනය අවශ්ය වෙනවා අප රටේ තවම පූර්ණකාලීනව ක්රියාත්මක පශ්චාත් උපාධි ආයතනයක් නැහැ එවැනි ආයතනයක් අප ඇති කරනවා අප සිටින්නේ ලෝකයේ ශ්රම වෙළෙඳපොළෙන් ඉතා ප්රාථමික කොටසක් අත්පත් කරගෙන අප ඉන් ඔබ්බට ගොස් එම ශ්රම වෙළෙඳපොළෙන් වැඩි කොටසක් අත්පත් කරගත යුතුයි ඒ සඳහා වෘත්තීයවේදීන් වැඩි ප්රමාණයක් බිහි කළ යුතුයි අප රටේ අධ්යාපන ක්ෂේත්රය සහ සෞඛ්ය ක්ෂේත්රයේ පවතින පුරප්පාඩු පිරවිය යුතුයි එය අපි සිදු කරනවා සෑම වෘත්තියකම නිරත වන අයට නිදහසේ සුරක්ෂිතව තෘප්තිමත්ව තම රැකියාව කිරීමට අවශ්ය සේවා ව්යවස්ථාවක් ඇති කරනවා සෑම වෘත්තියකම නිරත වන අයට අවශ්ය ප්රමාණාත්මක වැටුපක් ලබාදෙනවා දැනට පවතින්නේ සේවක වැටුප සියයට තිහකින් අඩුවීමයි අපට පැවරී තිබෙන්නේ රටේ ජාතිය සහ ජනතාව සුවපත් කිරීමයි එය අප ඉටු කරනවා